

**REPUBLIKA HRVATSKA**

**Osječko-baranjska županija**

**Općina Ernestinovo**

**Općinsko vijeće**

KLASA: 021-05/23-01/11

URBROJ: 2158-19-01-23-3

Ernestinovo, 24. 10. 2023.

**ZAPISNIK**

**sa 29. sjednice osmog saziva Općinskog vijeća Općine Ernestinovo**

**održane 24. listopada 2023. godine sa početkom u 18:00 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 18.00 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Šarika Sukić
4. Ivan Tkalec
5. Tea Pušeljić
6. Mirko Milas
7. Julijana Šuica

Ostali prisutni:

1. Deže Kelemen, zamjenik načelnice
2. Ivana Švast Mikolčević, pročelnica JUOE
3. Eva Vaci, administrativna tajnica

Nakon prozivke predsjednik Vijeća Krunoslav Dragičević konstatira da je sjednici nazočno 7 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Teu Pušeljić i Mirka Milas.

**ZAKLJUČAK**

**Prijedlozi su jednoglasno prihvaćeni, sa 7 glasova za.**

**Za zapisničara se određuje Eva Vaci, a za ovjerovitelje zapisnika Tea Pušeljić i Mirko Milas.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 28. sjednice Vijeća
2. Donošenje Odluke o II. Izmjenama Odluke o plaći i drugim pravima općinskog načelnika

i zamjenika općinskog načelnika iz reda nacionalnih manjina

1. Donošenje odluke o I. Izmjeni Odluke o koeficijentima za obračun plaća službenika i namještenika Jedinstvenog upravnog odjela Općine Ernestinovo
2. Donošenje Odluke o usvajanju Plana djelovanja u području prirodnih nepogoda na području općine Ernestinovo za 2024. godinu
3. Donošenje odluke o određivanju i usklađivanju naziva ulica u naseljima Ernestinovo i Laslovo
4. Donošenje odluke o suglasnosti za provedbu ulaganja na području Općine Ernestinovo

za projekt/operaciju: „Opremanje dječjeg igrališta u Laslovu“ k.č.br. 970/1

Predsjednik Vijeća predlaže dopunu dnevnog reda točkom:

* Donošenje odluke o I. Izmjeni Odluke o koeficijentima za obračun plaća namještenika Komunalnog pogona Općine Ernestinovo

na način da dopuna bude točka 4, ta da se ostale točke od 4 do 6 pomaknu za jedno mjesto na dolje.

Prijedlog za dopunu je jednoglasno usvojen. Potom predsjednik daje dnevni red na usvajanje.

**ZAKLJUČAK**

**Dnevni red se usvaja jednoglasno, sa 7 glasova za.**

TOČKA 1. USVAJANJE ZAPISNIKA SA 28. SJEDNICE VIJEĆA

Predsjednik Vijeća daje zapisnik sa 28. sjednice Vijeća na usvajanje. Budući da nije bilo primjedbi na zapisnik donesen je

**ZAKLJUČAK**

**Zapisnik sa 28. sjednice Vijeća je usvojen jednoglasno, sa 7 glasova za.**

TOČKA 2. DONOŠENJE ODLUKE O II. IZMJENAMA ODLUKE O PLAĆI I DRUGIM PRAVIMA OPĆINSKOG NAČELNIKA I ZAMJENIKA OPĆINSKOG NAČELNIKA IZ REDA NACIONALNIH MANJINA

Vijećnici su u materijalima dobili prijedlog odluke te je odmah otvorena rasprava. Budući da

se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o II. Izmjenama Odluke o plaći i drugim pravima općinskog načelnika i zamjenika općinskog načelnika iz reda nacionalnih manjina**

**Odluka je donesena jednoglasno sa 7 glasova za.**

TOČKA 3. DONOŠENJE ODLUKE O I. IZMJENI ODLUKE O KOEFICIJENTIMA ZA OBRAČUN PLAĆA SLUŽBENIKA I NAMJEŠTENIKA JEDINSTVENOG UPRAVNOG ODJELA OPĆINE ERNESTINOVO

Vijećnici su u materijalima dobili prijedlog predmetne odluke te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o I. Izmjeni Odluke o koeficijentima za obračun plaća službenika i namještenika Jedinstvenog upravnog odjela Općine Ernestinovo**

**Odluka je donesena jednoglasno sa 7 glasova za.**

TOČKA 4. DONOŠENJE ODLUKE O I. IZMJENI ODLUKE O KOEFICIJENTIMA ZA OBRAČUN PLAĆA NAMJEŠTENIKA KOMUNALNOG POGONA OPĆINE ERNESTINOVO

Vijećnici su u materijalima dobili prijedlog predmetne odluke te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o** **I. Izmjeni Odluke o koeficijentima za obračun plaća namještenika Komunalnog pogona Općine Ernestinovo**

**Odluka je donesena jednoglasno sa 7 glasova za.**

TOČKA 5. DONOŠENJE ODLUKE O USVAJANJU PLANA DJELOVANJA U PODRUČJU PRIRODNIH NEPOGODA NA PODRUČJU OPĆINE ERNESTINOVO ZA 2024. GODINU

Vijećnici su u materijalima dobili prijedlog Plana djelovanja u području prirodnih nepogoda za koji je pročelnica dala kratko obrazloženje.

Otvorena je rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o** **usvajanju Plana djelovanja u području prirodnih nepogoda na području Općine Ernestinovo za 2024. godinu**

**Odluka je donesena jednoglasno, sa 7 glasova za.**

TOČKA 6. DONOŠENJE ODLUKE O ODREĐIVANJU I USKLAĐIVANJU NAZIVA ULICA U NASELJIMA ERNESTINOVO I LASLOVO

Vijećnici su u materijalima dobili prijedlog Plana djelovanja u području prirodnih nepogoda za koji je pročelnica dala kratko obrazloženje.

Otvorena je rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi odluku o određivanju i usklađivanju naziva ulica u naseljima Ernestinovo i Laslovo**

**Odluka je donesena jednoglasno sa 7 glasova za.**

TOČKA 7. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO ZA PROJEKT/OPERACIJU: „OPREMANJE DJEČJEG IGRALIŠTA U LASLOVU“ K.Č.BR. 970/1

Vijećnici su u materijalima dobili prijedlog predmetne odluke te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja na području Općine Ernestinovo za projekt/operaciju: „Opremanje dječjeg igrališta u Laslovu“ k.č.br. 970/1**

**Odluka je donesena jednoglasno sa 7 glasova za.**

Budući da drugih primjedbi i prijedloga nije bilo, predsjednik Vijeća zaključuje sjednicu u 18:10 sati.

Zapisničar: Ovjerovitelji zapisnika: Predsjednik Vijeća

Eva Vaci Tea Pušeljić Krunoslav Dragičević

 Mirko Milas